கேள்வி: ஏரிமலை - பிற தகவல்கள் பற்றி விளக்கவும்.
பதில்: இந்த மலைக் கிராமமானது கடல் மட்டத்தில் இருந்து சுமார் 1100 அடி உயரத்தில் உள்ளது. மலையடிவாரத்தில் இருந்து ஏழு கிலோ மீட்டர் தொலைவில் இந்த ஊர் உள்ளது. இந்த ஊரில் சுமார் 150 இருளர் இன மக்கள் வாழ்ந்து வருகின்றனர்.[https://tamil.news18.com/news/tamil-nadu/tribes-living-in-dharmapuri-with-no-basic-facilities-riz-253081.html தருமபுரி அருகே எவ்வித அடிப்படை வசதியுமின்றி தவிக்கும் மலைவாழ் மக்கள், செய்தி, நியூஸ் 18, 2020 பிப்ரவரி 10] இந்த மலைக் கிராமத்திற்குச் செல்ல சாலை வசதி கிடையாது. அதனால் அடிவாரத்தில் இருந்து நடந்தேதான் செல்லவேண்டும். தேர்தலின்போது இந்த மலை கிராமத்திற்கு வாக்குப் பதிவு இயந்திரங்கள் கழுதை மேல் பொதி ஏற்றப்பட்டு கொண்டு செல்வது வழக்கம். சாலை வசதி உள்ளிட்ட வசதிகளை ஏற்பட்டுத்தித் தரவேண்டி இக்கிராம மக்கள் பல்லாண்டுகளாக கோரிவருகின்றனர். இக்கோரிக்கையை வலியுறுத்தி தமிழ்நாடு சட்டமன்றத் தேர்தல், 2021 முழுமையாக தேர்தலைப் புறக்கணிப்பதாக என முடிவெடுத்தனர். அதிகாரிகள் இவர்களை சமாதானப்படுத்திய நிலையில் நான்கரை மணி நேர தாமத்திற்குப் பிறகு வாக்குப்பதிவு தொடங்கியது.[https://www.hindutamil.in/news/tamilnadu/655666-people-boycotted-election-1.html தொடர்ந்து தேர்தல் புறக்கணிப்பில் ஈடுபட்ட தருமபுரி மலை கிராம மக்கள், செய்தி இந்து தமிழ் (நாளிதழ்), 2021 ஏப்ரல் 6]